**Iepirkums „CEĻOJUMA AĢENTŪRU PAKALPOJUMI VIDZEMES PLĀNOŠANAS REĢIONAM”**

**Iepirkuma identifikācijas Nr. VPR/2012/32**

Iepirkums tiek veikts saskaņā ar Publisko iepirkumu likuma 8.panta septītas daļas noteikumiem B daļas iepirkumiem.

**Jautājumi un atbildes**

(Iepirkumu komisijas protokols Nr. VPR/2012/32/3)

**Jautājums:**

Ar Jūsu sniegtajām atbildēm uz jautājumiem esam iepazinušies Jūsu mājas lapā.

Radās vēl viens jautājums par uzdevumu simulāciju.

Lai varētu norādīt pasūtījuma apstrādes laiku, lūdzu precizēt, cik apmēram būtu papildus nosacījumi katram uzdevumam? Cik detalizēti būs jāatbild?

Ja ir jāmeklē tikai biļete, apdrošināšana un viesnīca ir viens laiks, bet ja tiek prasīta papildus cita informācija (kā piem. lidostas plāns, vietējais transports utt.)

tad ir jārēķina cits laiks.

**Atbilde:**

Ievērojot to, Pasūtītāja darbiniekiem projektu aktivitāšu nodrošināšanai bieži nepieciešams doties uz galamērķiem pirmo reizi, Pasūtītājs paredz pretendentiem dot tādus uzdevumus, kuros būs definēts viens galamērķis, kura sasniegšanai jāplāno viss nepieciešamais, tai skaitā arī vietējais transports, un iespējams arī lidostas vai apdzīvotās vietas daļas plāns viesnīcas atrašanai vai kāda cita informācija atkarībā no galamērķa specifikas.

Pretendentam jāplāno tāds pasūtījuma apstrādes laiks, kurā iespējams sagatavot kvalitatīvu un uzdevuma prasībām atbilstošu piedāvājumu.

**Jautājums:**

Labdien, sakiet, lūdzu, par iepirkuma punktu 6.6.:

*“6.6.Pretendentam ir pozitīva pieredze ceļojumu aģentūru pakalpojumu sniegšanas jomā vismaz pēdējos 3 (trīs) gadus, un šajā laikā ir sniedzis ceļojumu aģentūru pakalpojumus vismaz 5(pieciem) korporatīviem klientiem, ar kuriem Pretendentam ir noslēgts līgums par ceļojumu aģentūru pakalpojumu sniegšanu. Par korporatīvu klientu šī iepirkuma ietvaros tiek uzskatīts tāds klients, kuram noslēgtā līguma ietvaros vidēji viena gada laikā ir sniegti ceļojumu aģentūras pakalpojumi par summu ne mazāk kā LVL 40 000 ( četrdesmit tūkstoši lati)”*

Pēc kādiem kritērijiem tiek izvēlēta un atsaucoties uz ko tiek prasīta šī minimālā pakalpojumu sniegtā summa: ne mazāk par 40 000( četrdesmit tūkstoši lati)?

**Atbilde:**

Pasūtītājs atbilstoši savām vajadzībām un faktiskai situācijai iepērkamo pakalpojumu izmantošanā ir plānojis šādu minimālo pakalpojumu apjomu - *LVL 40 000 ,*viena gada ietvaros.